KOMISSION TÄYTÄNTÖÖNPANOPÄÄTÖS (EU) 2017/204,

annettu 3 päivänä helmikuuta 2017,

luvan antamisesta jäsenvaltioille säätää väliaikainen poikkeus neuvoston direktiivin 2000/29/EY tiettyihin säännöksiin Amerikan yhdysvalloista peräisin olevan tai Amerikan yhdysvalloissa jalostetun saarnea olevan puutavaran osalta sekä tiettyjen Amerikan yhdysvaltojen alueiden tunnustamisesta vapaaksi Agrilus planipennis Fairmaire -kasvintuhoojasta annetun täytäntöönpanopäätöksen (EU) 2015/2416 kumoamisesta

(tiedoksiannettu numerolla C(2017) 420)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen 15 artiklan 1 kohdan ensimmäisen luetelmakohdan ja sen liitteessä IV olevan A osan I jakson 2.3, 2.4 ja 2.5 kohdan,

sekä katsoo seuraavaa:

Amerikan yhdysvallat on pyytänyt sellaisten menettelyjen yhdistelmän tunnustamista, joilla yhdessä taataan sama kasvien terveyden taso kuin direktiivin 2000/29/EY liitteessä IV olevan A osan I jakson 2.3 kohdassa edellytetään.

Jotta tässä päätöksessä säädettyjen toimenpiteiden asianmukaisuutta voidaan tarkastella oikea-aikaisesti uudelleen, on aiheellista rajoittaa poikkeuksen kesto niin, että se päättyy 30 päivänä kesäkuuta 2018.

ON HYVÄKSYNYT TÄMÄN PÄÄTÖKSEN:

1 artikla

Lupa poikkeuksen säätämiselle

Poiketen siitä, mitä direktiivin 2000/29/EY 5 artiklan 1 kohdassa yhdessä sen liitteessä IV olevan A osan I jakson 2.3 kohdan kanssa edellytetään, jäsenvaltiot voivat sallia Amerikan yhdysvalloista peräisin olevan tai Amerikan yhdysvalloissa jalostetun saarnea (Fraxinus L.) olevan puutavaran, jäljempänä ’puutavara’, joka ennen sen siirtoa Amerikan yhdysvalloista täyttää tämän päätöksen liitteessä vahvistetut edellytykset, tuonnin alueelleen.

2 artikla

Kasvien terveystodistus

1. Puutavaran mukana on oltava Amerikan yhdysvalloissa annettu direktiivin 2000/29/EY 13 a artiklan 3 ja 4 kohdan mukainen kasvien terveystodistus, jossa todistetaan, että puutavara on tarkastuksen jälkeen todettu vapaaksi haitallisista organismeista.

2. Kasvien terveystodistuksen kohdassa ”Lisätietoja” on oltava seuraavat merkinnät:

c)

3 artikla

Tuontia koskeva raportointi

Tuontijäsenvaltion on toimitettava komissiolle ja muille jäsenvaltioille kunkin vuoden 31 päivään joulukuuta mennessä tiedot tämän päätöksen nojalla kyseisen vuoden aikana tuodun puutavaran lähetysten määristä.

4 artikla

Ilmoitus vaatimustenvastaisuudesta

Jäsenvaltioiden on ilmoitettava komissiolle ja muille jäsenvaltioille jokaisesta lähetyksestä, joka ei ole tämän päätöksen mukainen. Ilmoitus on tehtävä viimeistään kahden työpäivän kuluessa tällaisen lähetyksen pysäyttämispäivästä.

5 artikla

Täytäntöönpanopäätöksen (EU) 2015/2416 kumoaminen

Kumotaan täytäntöönpanopäätös (EU) 2015/2416.

6 artikla

Voimassaolon päättyminen

Tämän päätöksen voimassaolo päättyy 30 päivänä kesäkuuta 2018.

7 artikla

Osoitus

Tämä päätös on osoitettu kaikille jäsenvaltioille.

(1) EYVL L 169, 10.7.2000, s. 1.

(2) Komission täytäntöönpanopäätös (EU) 2015/2416, annettu 17 päivänä joulukuuta 2015, tiettyjen Amerikan yhdysvaltojen alueiden tunnustamisesta vapaaksi Agrilus planipennis Fairmaire -kasvintuhoojasta (EUVL L 333, 19.12.2015, s. 128).

LIITE

1. Jalostusvaatimukset

Puutavaran jalostuksessa on noudatettava kaikkia seuraavia vaatimuksia:

a) Kuorinta Puutavarasta poistetaan kuori, lukuun ottamatta joitakin silmämääräisesti erottuvia ja selvästi erillisiä pieniä kuorenpaloja, jotka täyttävät toisen seuraavista vaatimuksista: a) niiden leveys on alle 3 cm (pituudesta riippumatta); tai b) jos niiden leveys on yli 3 cm, kunkin yksittäisen kuorenpalan kokonaispinta-ala on alle 50 cm2.

b) Sahaus Sahattu puutavara on tuotettu kuoritusta pyöreästä puusta.

c) Lämpökäsittely Puutavara lämpökäsitellään koko profiililtaan vähintään 71 °C:n lämpötilassa 1 200 minuutin ajan lämpökäsittelyuunissa, jonka Animal and Plant Health Inspection Service -virasto (APHIS) tai sen hyväksymä taho on hyväksynyt.

d) Kuivaaminen Puutavaraa kuivataan APHIS:n tunnustaman teollisen kuivatusohjelman mukaisesti vähintään kahden viikon ajan. Puutavaran lopullinen kosteuspitoisuus prosentteina kuiva-aineesta saa olla enintään 10 prosenttia.

2. Laitoksia koskevat vaatimukset

Puutavara on tuotettava, käsiteltävä tai varastoitava laitoksessa, joka täyttää kaikki seuraavat vaatimukset:

a) APHIS on virallisesti hyväksynyt laitoksen haitallista organismia Agrilus planipennis Fairmaire koskevan sertifiointiohjelmansa mukaisesti;

b) laitos on rekisteröity APHIS:n verkkosivustolla julkaistuun tietokantaan;

c) APHIS tai sen hyväksymä taho tarkastaa laitoksen vähintään kerran kuukaudessa, ja sen on todettu täyttävän tämän liitteen vaatimukset;

d) laitoksessa käytetään puutavaran käsittelyyn laitteita, jotka on kalibroitu laitteiden käyttöohjeiden mukaisesti;

e) laitos pitää APHIS:n tai sen hyväksymän tahon suorittamaa todentamista varten kirjaa menettelyistään, mukaan luettuina käsittelyn kesto, käsittelyn aikaiset lämpötilat ja lopullinen kosteuspitoisuus kunkin vietävän nipun osalta.

3. Merkinnät

Kussakin puutavaran nipussa on oltava näkyvästi merkittynä sekä nipun numero että maininta ”HT-KD” tai ”Heat Treated-Kiln Dried”. Merkinnän antaa hyväksytyn laitoksen nimetty toimihenkilö tai hänen valvonnassaan toimiva henkilö varmistettuaan, että 1 kohdassa vahvistettuja käsittelyvaatimuksia ja 2 kohdassa vahvistettuja laitoksia koskevia vaatimuksia on noudatettu.

4. Vientiä edeltävät tarkastukset

APHIS:n tai sen virallisesti hyväksymän tahon on tarkastettava puutavara sen toteamiseksi, että sille on ennen unioniin vientiä tehty kaikki kasvinterveysmenettelyt ja -toimenpiteet, joiden perusteella voidaan päätellä, että se on vapaa haitallisesta organismista Agrilus planipennis Fairmaire.